b'\n_START_ARTICLE_\nVarsinais-Suomen liitto\n_START_PARAGRAPH_\nVarsinais-Suomen liitto (ruots. Egentliga Finlands f\xc3\xb6rbund) on yksi Suomen 19 maakunnan liitosta. Liittoon kuuluu 27 varsinaissuomalaista kuntaa. Liitto toimii maakunnan aluekehitysviranomaisena sek\xc3\xa4 suunnittelu- sek\xc3\xa4 edunvalvontaorganisaationa. Liitto my\xc3\xb6s hoitaa maakunnan kansainv\xc3\xa4lisi\xc3\xa4 suhteita._NEWLINE_Varsinais-Suomen liiton maakuntajohtajana on vuodesta 1998 l\xc3\xa4htien toiminut valtiotieteen maisteri Juho Savo. Vuodesta 2015 Varsinais-Suomen liiton maakuntajohtajana on toiminut Kari H\xc3\xa4k\xc3\xa4mies._NEWLINE_Liiton toimitilat sijaitsevat Turun keskustassa Ratapihankadulla.\n_START_SECTION_\nJ\xc3\xa4senkunnat\n_START_PARAGRAPH_\nVarsinais-Suomen liittoon kuuluu 27 kuntaa. Kunnat rahoittavat Varsinais-Suomen liiton toimintaa v\xc3\xa4est\xc3\xb6m\xc3\xa4\xc3\xa4r\xc3\xa4ns\xc3\xa4 mukaan m\xc3\xa4\xc3\xa4r\xc3\xa4ytyvill\xc3\xa4 maksuosuuksilla._NEWLINE_Liittoon kuuluvat seuraavat kunnat: Aura, Kaarina, Kemi\xc3\xb6nsaari, Koski Tl, Kustavi, Laitila, Lieto, Loimaa, Marttila, Masku, Myn\xc3\xa4m\xc3\xa4ki, Naantali, Nousiainen, Orip\xc3\xa4\xc3\xa4, Paimio, Parainen, Pyh\xc3\xa4ranta, P\xc3\xb6yty\xc3\xa4, Raisio, Rusko, Salo, Sauvo, Somero, Taivassalo, Turku, Uusikaupunki, Vehmaa.'